stanford-oval/wikipedia huggingface dataset:
שפופרת (כלי קיבול)

שפופרת אלומיניום.
שְׁפוֹפֶרֶת (באנגלית: squeeze/ collapsible tube או בקיצור, tube) היא כלי קיבול עשוי מעטפת רכה, לאחסון נוזלים צמיגיים ותערובות סמיכות כגון: משחות שיניים, סבונים, דבקים וצבעים. לשפופרת תבנית גליל-נבוב, בעלת צְדוּדִית מעגלית או סגלגלה מפלסטיק, אלומיניום או מתכת אחרת. בקָצֶהָ האחד פיה עגולה וצרה הנאטמת בפקק. קָצֶהָ השני מולחם או מקופל-בחלץ.
בדרך כלל, נפחה נע בין 3 מ"ל ל-300 מ"ל. את תכולתה ניתן להוציא באמצעות לחיצה על צדודית השפופרת בתנועת סחיטה כלפי פיה. כדי למצות את תכולתה ניתן להיעזר במפתח שפופרת.
חומרים > אלומיניום

שפופרות אלומיניום לרוב נאטמות באמצעות פקק מתברג, ולאחר מילוי תוכן השפופרת קָצֶהָ השני מקופל-בלחץ מספר פעמים. השפופרת עוברת איטום הרמטי ולרוב נטולת-חיידקים הודות לטמפרטורה הגבוהה בעת תהליך הייצור. לעיתים החלק הפנימי מצופה כדי למנוע מהמתכת להגיב עם תכולת השפופרות. המאפיין העיקרי בשימוש באלומיניום הוא הפרדה מוחלטת בין תוכן השפופרת לסביבה ובכך מהווה פתרון אחסון יעיל עבור חומרים שנוטים להתקלקל מהר, ובייחוד בחשיפה לאוויר. משמשות לאחסון מזון, מוצרי קוסמטיקה, תרופות, צבעים וחומרים טכנולוגיים (כגון דבק).
חומרים > פלסטיק

ובעיקר פוליאתילן (באנגלית: Polyethylene); שימושים נפוצים הם לקרמים ותמרוקים-חד-פעמיים. בתום השימוש, השפופרת שבה לצורתה בשונה משפופרות שעברו ריבוד כדוגמה שפופרת משחת שיניים, שגם היא מפלסטיק. ניתן להדפיס על שפופרות מסוג זה במגוון אופנים לטובת שיווקן.
שפופרות פלסטיק מיוצרות בתהליך שיחול; תחילה, מכונת שיחול ייחודית מייצרת את צדודית השפופרת, בשלב זה, ככל שרמת העיבוד גבוהה יותר, השפופרת  סבילה יותר ללחץ וקל יותר להדפיס עליה. כאשר הצדודית מוכנה, מחובר את ראש השפופרת יחד עם הסוגר. עם תום המילוי, נאטם הקצה הפתוח של השפופרת. כיום נוהגים יצרנים רבים לעטוף את השפופרת במספר שכבות פלסטיק על-מנת להקנות אטימות מרבית ובידוד מהסביבה, ובכך מאפשרים להגדיל את טווח השימוש בפלסטיק גם למזון.
חומרים > מתכות אחרות

השפופרות הראשונות יוצרו מבדיל, אבץ ועופרת. לעיתים צופו בדונג מבפנים כדי למנוע מהמתכות להגיב עם תכולת השפופרות. השימוש באלו הופסק בשל רעילותם, בעיקר בחשיפה למזון ותרופות.
יישומים

מוצרים רבים נמכרים בשפופרות, ביניהם:
משחות שיניים, בעבר עשויות ממתכת, וכיום מפלסטיק.
צבעים סמיכים לצורכי אמנות, וביניהם צבעי שמן, צבעי אקרילי וצבעי מים מרוכזים.
ממרחים אכילים מסוימים, ביניהם ממרח אנשובי, רסק עגבניות, חרדל ומיונז.
תרופות מסוימות שנצרכות כמשחה.
כמויות קטנות של חומרי איטום ודבקים, בכמויות גדולות ייתכן שימוש בתרמיל איטום נוקשה.
מוצרי קוסמטיקה וביניהם ג'ל.
היסטוריה

ג'ון גופה רנד (אנ'), צייר דיוקנאות ממוצא אמריקאי, השתמש בשפופרות ממתכת לצבעים כבר בשנת 1841. בשנת 1870, הנרי פאלמר מהעיירה סטילווטר (אנ') שבמדינת ניו יורק רשם על שמו כפטנט את השפופרת- דאז מעין קפסולת בדיל רכה שאת ראשה יש להבריג לסגירה לצורך אחסון תמציות מרפא.
משחות שיניים בשפופרות הוצגו לראשונה על יד החברה ג'ונסון אנד ג'ונסון בשנת 1889. זמן לא רב לאחר מכן, וושינגטון שפילד, רופא שיניים מהעיר ניו לונדון (אנ') שבמדינת קונטיקט, היה הראשון למכור משחות שיניים בשפופרות (מעופרת) במהלך שנות ה-90 של המאה ה-19.
ראו גם

משחה
לקריאה נוספת

ק.ל. ים, "אנציקלופדיית טכנולוגיית האריזה", ג'ון ווילי ובניו, 2009 ISBN 978-0-470-08704-6 (באנגלית).
ו. סורוקה, "יסודות טכנולוגיית האריזה", IoPP, לשנת 2002 ISBN 1-930268-25-4 (באנגלית).
המוזיאון לאמנות מודרנית (ניו יורק), "האריזה", התשיעי בספטמבר- הראשון בנובמבר, 1959 exhibit catalog (באנגלית).
הערות שוליים

↑  Adhesive Materials Group, "Collapsible Tube Packaging"
↑  Montebello Packaging (2011-01-20), "How It's Made" featuring Montebello Packaging, נבדק ב-2018-08-26
↑  Steve Hollier, "On this day: in 1892, toothpaste in a tube was patented"
1 2  Henry L. Palmer, "Improvement in preserving vegetable extracts", US Patent 105,485, July 19, 1870
↑  Pure Appl. Chem., Vol. 74, No. 5, pp. 793–807, 2002.
1 2  "Collapsible", The New Yorker, August 6, 1960, p. 20
↑  Margaret Gurowitz, "Zonweiss: The First Toothpaste in a Tube?", Kilmer House (Johnson & Johnson History Blog) 155, May 18, 2012
| --- | --- |
בקרת זהויות :  GND: 4378145-7 
שפופרות אלומיניום המשמשות לאחסון צבעים.
ככל הנראה השפופרת הראשונה, כפי ששימשה את הצייר ג'ון גופה רנד בשנת 1841.
פרסומת מסחרית של ד"ר וושינגטון שפילד למשחת שיניים בשפופרת במהלך שנות ה-90 של המאה ה-19.
שון ויליאם סקוט

| --- | --- |

שון ויליאם סקוט, 2012
 לידה:  3 באוקטובר 1976 (בן 48) קוטג' גרוב, מיניסוטה, ארצות הברית 
 מדינה:  ארצות הברית 
 תקופת הפעילות:  מ-1996 
 מקום לימודים:  אוניברסיטת ויסקונסין-מדיסון  Park High School  הקולג' הקהילתי גלנדייל 
 פרופיל ב-IMDb
 
שון ויליאם סקוט (באנגלית: Seann William Scott; נולד ב-3 באוקטובר 1976) הוא שחקן וקומיקאי אמריקאי, אשר התפרסם מתפקידו כסטיפלר בסדרת סרטי הנעורים "אמריקן פאי".
ביוגרפיה

סקוט נולד ב-3 באוקטובר 1976 בקוטג' גרוב (אנ'), מינסוטה, בנם של פטרישיה אן סימונס, עקרת בית ושל וויליאם פרנק סקוט, עובד במפעל. אביו של סקוט נפטר ב-2007. הוא הצעיר מבין שבעה ילדים (יש לו שישה אחים למחצה מנישואיהם הקודמים של הוריו; שלושה לכל אחד). הוא סיים את לימודיו בתיכון פארק (אנ'), שם היה חלק מקבוצות הכדורגל והכדורסל של בית הספר. הוא למד באוניברסיטת ויסקונסין–מדיסון ובקולג' הקהילתי גלנדייל (אנ') בגלנדייל, קליפורניה.
קריירה

ההצלחה המסחרית הראשונה של סקוט באה בעקבות השתתפותו בסרט אמריקן פאי, ב-1999 כסטיב "סטיפלר". הוא הופיע גם בשלושת סרטי ההמשך של הכותר המקורי.
בשנת 2000 כיכב לצד אשטון קוצ'ר בסרט הקומדיה "אחי, איפה האוטו שלי?" שהפך לסרט פולחן. הוא הופיע בסרט של קווין סמית', "ג'יי ובוב השקט מכים שנית", ושיחק קצין משטרה בסרט "עלילות סאות'לנד".
בשנת 2003, סקוט הנחה את טקס פרסי המוזיקה של ה-MTV, לצידו של ג'סטין טימברלייק. הם שיחקו בכמה מערכונים, ביניהם חיקוי לסצנה מהסרט "מטריקס רילודד".
חייו האישיים

לסקוט שלושה קעקועים : סמל של אינסוף בפרק כף ידו, ברק בירך שלו והמילה "Amo" (בלטינית "אני אוהב") בעצם הזנב.
בין השנים 2005 ל-2008, סקוט היה בזוגיות עם דוגמנית ויקטוריה'ס סיקרט דיאנה מילר.
במרץ 2012, סקוט אישר שהוא התארס לדוגמנית לינדזי פרימודט (אנ') לאחר שהוא יצאו במשך שנה. בינואר 2013, דווח כי האירוסין בוטלו וכי השניים נפרדו, אך יישארו חברים.
ב-2 בספטמבר 2019, התחתן עם מעצבת הפנים אוליביה קורנברג. לבני הזוג יש בת אחת, שנולדה ביוני 2020. ב-13 בפברואר 2024, סקוט הגיש בקשה לגירושין, תוך ציון "הבדלים בלתי ניתנים לגישור" כסיבה לפיצול ביניהם. סקוט ביקש משמורת משפטית ופיזית משותפת על בתם. ב-6 במאי 2024 הגירושים נכנסו לתוקף.
ב-16 במרץ 2011, סקוט אושפז במכון גמילה, בגלל "בעיות בריאות ובעיות אישיוֹת". הנציג מטעמו לא מסר את כל הפרטים על האשפוז, לרבות מיקומו של המכון. עם זאת הוא אמר ש"הוא [סקוט] מעריך את התמיכה של האוהדים הרבים שלו בשלב זה". ב-13 באפריל 2011, נמסר כי סקוט השלים בהצלחה את תוכנית הגמילה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | אמריקן פאי | סטיב סטיפלר |  |
| 2000 | יעד סופי | בילי היצ'קוק |  |
| 2000 | רוד טריפ | אי. אל |  |
| 2000 | אחי איפה האוטו שלי | צ'סטר גרינברג |  |
| 2001 | אבולוציה | ויין גריי |  |
| 2001 | אמריקן פאי 2 | סטיב סטיפלר |  |
| 2001 | ג'יי ובוב השקט מכים שנית | ברנט |  |
| 2002 | שיגעון הרייב (אנ') | בן מקגוואן |  |
| 2003 | מועדון החברים (אנ') | פייפרס |  |
| 2003 | נזיר חסין אש (אנ') | קאר |  |
| 2003 | אמריקן פאי: החתונה | סטיב סטיפלר |  |
| 2003 | המרדף (אנ') | טרוויס אלפרד ווקר |  |
| 2005 | הדיוק'ס קורעים את האזרד (אנ') | בו דיוק (אנ') |  |
| 2006 | עידן הקרח 2: נמסים מצחוק | קראש | דיבוב |
| 2006 | עלילות סאות'לנד | רולנד טברנר |  |
| 2007 | Trainwreck: My Life as an Idiot | ג'ף ניקולס (אנ') |  |
| 2007 | מר וודקוק (אנ') | ג'ון פארלי |  |
| 2008 | The Promotion | דאג סטאובר |  |
| 2008 | מודלים לחיקוי (אנ') | ווילר |  |
| 2009 | עידן הקרח 3: עלייתם של הדינוזאורים | קראש | דיבוב |
| 2009 | Balls Out: Gary the Tennis Coach | גארי האוסמן | גם מפיק |
| 2009 | פלאנט 51 | סקיפ | דיבוב |
| 2010 | קופ אאוט (אנ') | דייב |  |
| 2011 | בריון להשכרה (אנ') | דאג גלאט |  |
| 2012 | אמריקן פאי: האיחוד | סטיב סטיפלר | גם מפיק בפועל |
| 2012 | עידן הקרח 4: יבשת בתנועה | קראש | דיבוב |
| 2013 | סרט 43 | בריאן |  |
| 2014 | הכל הולך (אנ') | טד מורגן |  |
| 2016 | עידן הקרח: מסלול התנגשות | קראש | דיבוב |
| 2017 | בריון להשכרה 2 (אנ') | דאג גלאט | גם מפיק בפועל |
| 2018 | המשטרה נפלה על הראש 2 (אנ') | השוטר קאלאגאן |  |
| 2018 | Bloodline | אוון קול |  |
| 2019 | Already Gone | מרטין |  |
| 2023 | הזעם של בקי | דריל | גם מפיק בפועל |
| 2024 | Jackpot |  |  |
| TBA | Dolly |  |  |
| TBA | Bad Man | סם אוונס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996 | Unhappily Ever After | מונדוגי | פרק: "Beach Party" |
| 1997 | Born Into Exile | דרק | סרט טלוויזיה של NBC |
| 1998 | Something So Right | פרסטון | פרק: "Something About a Double Standard" |
| 2001 | סאטרדיי נייט לייב | ג'יימס ואן דר ביק | פרק: "Seann William Scott/Sum 41" |
| 2003 | טקס פרסי הסרטים של MTV (אנ') | מנחה | הנחה לצד ג'סטין טימברלייק הוקרן ב-MTV |
| 2011 | עידן הקרח: חוגגים בגדול | קראש | דיבוב; סרט טלוויזיה של Fox |
| 2013 | פילדלפיה זורחת | מאק | פרק: "Mac Day" |
| 2016 | עידן הקרח: בריחתה של הביצה | קראש | דיבוב; סרט טלוויזיה של Fox |
| 2018–2019 | נשק קטלני (אנ') | ווסלי קול | תפקיד ראשי (עונה 3); 15 פרקים |
| 2022–2023 | Welcome to Flatch | ג'וזף "האב ג'ו" בינג'הופר | תפקיד ראשי (2 עונות); 27 פרקים |
הערות שוליים

↑  Helen Murphy October 02, 2019 01:48 Pm, Surprise! American Pie Star Seann William Scott Is Newly Married, PEOPLE.com (באנגלית)
1 2  Seann William Scott Exits Rehab - Today's News: Our Take | TVGuide.com
↑  Seann William Scott, Jay Baruchel in 'Goon' - The Hollywood Reporter
| --- | --- |
בקרת זהויות :  NLI: 987007403017805171  PLWABN: 9810664125605606  BNE: XX1595302  BnF: cb14225715n (data)  GND: 135865611  ISNI: 0000 0001 1475 8830  LCCN: no2004019314  MusicBrainz: 23467d71-0493-48e3-aaa5-d8236458a74a  NKC: xx0075151  NTA: 308135164  SUDOC: 13917754X  VIAF: 80309701   WorldCat (עם VIAF): 80309701
תזמורת הנוער הלאומית לכלי נשיפה

| --- | --- |
תזמורת הנוער הלאומית לכלי נשיפה - התזמורת הבוגרת, 2019
תזמורת הנוער הלאומית לכלי נשיפה - התזמורת הבוגרת, 2019
 תאריך ייסוד:  אוגוסט 2012
 מייסד:  גדעון סער, יעל שי
 מדינה:  ישראל ישראל
 מנצח:  רום שמיר, אורי רייסנר
 
תזמורת הנוער הלאומית לכלי נשיפה היא תזמורת כלי נשיפה של בני נוער בישראל שהוקמה כחלק מפעילות הקונסרבטוריונים שמקיים משרד החינוך.
ייסוד ופעילות התזמורת

התזמורת נוסדה באוגוסט 2012 כמסגרת חינוך מוזיקלי, ביוזמת הפיקוח על החינוך המוזיקלי שבמשרד החינוך, בראשות ד"ר יעל שי, בעת כהונתו של גדעון סער כשר החינוך. כנס הייסוד נערך בבית הארחה בנורדיה. מאז הקמתה הופיעה התזמורת ברחבי ישראל במספר אולמות, בהם אולם רקנאטי במוזיאון תל אביב לאמנות, אולם הנרי קראון בירושלים והיכל התרבות - יד לבנים כפר סבא. בקיץ 2015 הופיעה התזמורת בסן חוזה שבקליפורניה, במסגרת ועידת WASBE (World Association for Symphonic Bands and Ensembles) העולמית, ובקיץ 2017 השתתפה התזמורת בפסטיבל בינלאומי בצ'ינגדאו שבסין.
התזמורת מונה כ-70 נגני כלי נשיפה (מעץ וממתכת) וכלי הקשה צעירים, תלמידי קונסרבטוריונים ומוסדות לחינוך מוזיקלי מרחבי ישראל, שנבחרו לנגן בתזמורת.
לצד התזמורת הייצוגית פועלת תזמורת עתודה המונה כ-50 נגנים צעירים המופיעים אף הם במסגרת ההופעות של התזמורת הבוגרת.
התזמורת מנגנת יצירות מהרפרטואר הסטנדרטי העולמי לתזמורות כלי נשיפה, עם דגש על יצירות מהמאה ה-20 והמאה ה-21. בנוסף מזמינה התזמורת יצירות מקוריות ממלחינים ישראלים.
התזמורת פועלת מטעם הפיקוח על החינוך המוזיקלי במשרד החינוך ותחת פיקוחו של מר בצלאל קופרווסר. מנהל התזמורת הוא אלכס פיאלקו.
על התזמורת הייצוגית ניצח מוטי מירון מיום היווסדה עד לשנת 2018. בשנים 2018–2021 ניצח על התזמורת הלאומית הבוגרת גל אלתרוביץ', ועל תזמורת העתודה ניצח יאיר משיח. החל משנת 2023, על התזמורת הלאומית הבוגרת מנצח רום שמיר ועל תזמורת העתודה מנצח אורי רייסנר.
בשנת 2021 נערך ערב הוקרה לנחמן יריב שגם ניצח על התזמורת הבוגרת.
תומר לוינסון

תומר לוינסון (נולד ב-20 במאי 2000) הוא כדורסלן ישראלי, המשחק בעמדת הפורוורד בקבוצת עירוני נס ציונה.
קריירה

לוינסון החל את פעילותו במועדון עירוני נס ציונה בגיל 5 ועבר דרך כל הקבוצות הצעירות של המועדון. לוינסון לקח חלק בשני מחנות כדורסל יוקרתיים. ב-2015 השתתף במחנה "Jordan Brand Classic" שמארגנת ענקית האופנה חברת נייק ובו השתתפו 40 השחקנים הטובים באירופה – במשחק הגמר של הטורניר בו השתתפו 20 שחקנים בלבד בלט תומר עם 13 נקודות (75% ל-3) והיה הקלעי המוביל במשחק כולו. כמו כן לקח חלק במחנה "Basketball Without Borders" המאורגן על ידי הנהלת ה-NBA. מחנה זה מאגד את 40 הכישרונות הבולטים של שנתון 2000. גם במחנה זה נבחר לוינסון למשחק הגמר של הטורניר והוביל את הקבוצה שלו עם 10 נקודות.
 הוא ערך הופעת הבכורה בקבוצת הבוגרים בעונת 2015/16 בגיל 15 ו-5 חודשים בלבד (שני למוטי דניאל שהקדים אותו בחודש). לאחר שתי עונות, חתם בקיץ של 2017 בקבוצת אוסייק מהליגה הקרואטית המתמחה בטיפוח שחקנים צעירים. לאחר שנה, חזר לישראל לשחק בקבוצת הפועל ירושלים עמה זכה בגביע המדינה לעונת 2018/19. בתום העונה עבר לשחק בקבוצת מכבי אשדוד. לקראת עונת 2020/21 חתם בקבוצת עירוני רעננה.
קריירה > בנבחרות הלאומיות

לוינסון, שיחק בכל הנבחרות הצעירות של ישראל.
ב-2015 שיחק תחת המאמן רמי הדר באליפות אירופה דרג א' לנבחרות עד גיל 16 בטורניר שנערך בליטא.
ב-2016 שימש כקפטן הנבחרת בטורניר אליפות אירופה עד גיל 16 דרג ב' שנערך בסופיה. הנבחרת סימה במקום השני והעפילה חזרה לדרג א'. לוינסון קלע בטורניר 14.6 נקודות וקלט 11.1 ריבאונדים בממוצע למשחק.
ב-2017 בטורניר אליפות אירופה עד גיל 18 דרג ב' שנערך בטאלין אסטוניה, קלע 14.1 נקודות וקלט 6.9 ריבאונדים בממוצע למשחק.
ב-2018 נבחר לשחקן המוכשר ביותר בטורניר "אלברט שוויצר", במהלך הטורניר ניצחה נבחרת ישראל את נבחרת ארצות הברית.
ב-2018 בטורניר אליפות אירופה עד גיל 18 דרג ב' שנערך בסקופיה מקדוניה, קלע 12.3 נקודות וקלט 6.8 ריבאונדים בממוצע למשחק.
ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.
הערות שוליים

↑  תומר לוינסון בן ה-17 חתם על חוזה ארוך טווח באוסייק הקרואטית, באתר וואלה, 11 בספטמבר 2017
↑  אהרלה ויסברג‏, הפועל ירושלים ויתרה על תומר לוינסון; חתם במכבי אשדוד, באתר וואלה, 29 ביולי 2019
↑  ניב שמולי, תומר לוינסון ברעננה, קרית מוצקין התחזקה ב-3 שחקנים, באתר סלאומית, ‏18 ביולי, 2020
↑  ברק חקלאי, אלברט שוויצר: נבחרת הנוער סיימה במקום השישי, באתר ynet, 7 באפריל 2018
תחיית ישראל
הערות שוליים

↑  נתן אפרתי, ראשון, מלשון יחידים ללשון אומה, ירושלים: האקדמיה ללשון העברית, תשס"ד, עמ' 1
↑  ירמיהו יובל (עורך), זמן יהודי חדש, חלק ב' עמ' 322
תזמורת העולם החדש של מיאמי

| --- | --- |

 תאריך ייסוד:  1987 
 מייסד:  מייקל טילסון תומאס
 מדינה:  ארצות הברית ארצות הברית
 מיקום:  מיאמי ביץ', פלורידה
 אולם קונצרטים:  מרכז העולם החדש
 מנצח:  סטפן דנב
 www.nws.edu
 
תזמורת העולם החדש (באנגלית: New World Symphony) היא אקדמיה תזמורתית אמריקאית היושבת דרך קבע במיאמי ביץ', פלורידה. הארגון, שנוסד בשנת 1987, הוא הרכב לימודי לנגנים צעירים הלומדים לקראת קריירה מקצועית בתחום המוזיקה הקלאסית. מאז 2011 יש ל"תזמורת העולם החדש" משרדים משלה במרכז העולם החדש.
היסטוריה

בשנת 1987 ייסד מייקל טילסון תומאס את תזמורת העולם החדש, בסיוע פיננסי ראשוני מטד אריסון, מייסד
קבוצת קרניבל. הן תומאס והן אריסון הגו חזון דומה של תזמורת לימודית לבוגרי קונסרבטוריון צעירים, שתעזור להם במציאת תעסוקה בתזמורות מקצועיות. תזמורת העולם החדש הופיעה בקונצרט הפומבי הראשון שלה ב-4 בפברואר 1988 במיאמי. עד מותו של אריסון בשנת 1999, הגיעו תרומותיו לסך של 62 מיליון דולר לארגון.
תזמורת הנוער הלאומית של בריטניה

| --- | --- |

 תאריך ייסוד:  1948 
 פרסים:  מדליית המלכה למוזיקה 
 www.nyo.org.uk
 
תזמורת הנוער הלאומית של בריטניה (באנגלית: National Youth Orchestra of Great Britain, גם NYO) היא תזמורת סימפונית בת 164 נגנים המיועדת לנגנים ונגניות בריטים בגילאי 13–19. התזמורת הוקמה ב-1948. אודישנים לתזמורת מתקיימים בקונסרבטוריונים ברחבי הממלכה המאוחדת. מטרת התזמורת לעורר השראה בקרב צעירים והיא מופיעה לקהל צעיר במחירים נמוכים במיוחד. חברי התזמורת נפגשים שלוש פעמים בשנה (סביב ראש השנה האזרחית, פסחא וחופשת הקיץ) לשבועיים של סמינר, כיתות אמן, מפגשים עם צורות אמנות משיקות (כזמרה ומחול, אמנות מיצג ועוד).
רפרטואר התזמורת משתרע ממוזיקה רומנטית ועד מוזיקה קלאסית-מודרנית וקיים עידוד לנגניה לעסוק גם בהלחנה. התזמורת מופיעה באופן קבוע במסגרת הפרומס ומציגה לרוב יצירה מקורית חדשה.
מנצחי עבר

בין המנצחים שניצחו על התזמורת ניתן למנות את מיטב המנצחים. בהם:
טאדאקי אוטאקה
מרין אולסופ
מרק אלדר
פייר בולז
סמיון ביצ'קוב
אדריאן בולט
אדוארד גרדנר
אנדרו דייוויס
קולין דייוויס
פול דניאל
וולטר זוסקינד
קית' לוקהארט
אנדרו ליטון
רוג'ר נורינגטון
מלקולם סרג'נט
אנטוניו פאפאנו
איוואן פישר
הוגו ריגנולד
שון האריס

| --- | --- |

 לידה:  24 ביוני 1966 (בן 58) בת'נל גרין, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1994
 מקום לימודים:  דרמה סנטר לונדון 
 פרופיל ב-IMDb
 
שון האריס (באנגלית: Sean Harris; נולד ב-7 בינואר 1966) הוא שחקן אנגלי הידוע בעיקר מתפקידו בדמות איאן קרטיס בסרט "24 Hour Party People", סטרץ' בסרט הפעולה "הארי בראון", מיקלטו קורלה בסדרה "הבורג'ס", פיפילד בסרט "פרומתאוס" ובתפקיד סולומון ליין בסרטים "משימה בלתי אפשרית: אומת הנוכלים" ובסרט ההמשך "משימה בלתי אפשרית: התרסקות".
ביוגרפיה

האריס נולד בבת'נל גרין שבלונדון וגדל בלוסופט במחוז סאפוק. הוא למד בבית הספר התיכון דנס בלוסופט. בגיל 23 עבר ללונדון ולמד בבית הספר למשחק "דרמה סנטר לונדון" בין השנים 1989 עד 1992.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 |  | Two Half-Times to Hell | טום | סרט קצר |
| 1997 |  | Wet Work | שון | סרט קצר |
| 2001 |  | The Discovery of Heaven | ברט בורק |  |
| 2001 |  | The Bilsons | פרי | סרט קצר |
| 2002 |  | True Love (Once Removed) | סטיבן | סרט קצר |
| 2002 | טום ותומאס | Tom & Thomas | קווין |  |
| 2002 | אנשי המסיבות | 24 Hour Party People | איאן קרטיס |  |
| 2002 |  | Pay Day | אנדי | סרט קצר |
| 2003 |  | Nicotine Yellow | דיגי | סרט קצר |
| 2004 | טראומה | Trauma | רולנד |  |
| 2004 |  | Creep | קרייג ה"קריפ" |  |
| 2004 |  | The Hare | חייל | סרט קצר |
| 2005 | שגעון האהבה | Asylum | ניק |  |
| 2005 |  | Frozen | הוריקן פרנק |  |
| 2005 |  | Brothers of the Head | ניק סידני |  |
| 2005 |  | Isolation | ג'יימי |  |
| 2007 |  | Outlaw | סיימון הילייר |  |
| 2007 | סקסון | Saxon | אדי |  |
| 2009 | הארי בראון | Harry Brown | סטרץ' |  |
| 2010 |  | Native Son | ג'ון | סרט קצר |
| 2010 | ברייטון רוק | Brighton Rock | הייל |  |
| 2011 | מקום בודד למות בו | A Lonely Place to Die | מר קיד |  |
| 2012 | פרומתאוס | Prometheus | פייפילד |  |
| 2014 | לילה מסוכן | Deliver Us from Evil | סנטינו |  |
| 2014 |  | '71 | קפטן סנדי בראונינג | מועמדות לפרס הקולנוע הבריטי העצמאי לשחקן המשנה הטוב ביותר |
| 2014 |  | Serena | קמפבל |  |
| 2015 |  | The Goob | ג'ין וומאק |  |
| 2015 |  | Paradise Lost? | השטן | סרט קצר |
| 2015 | משימה בלתי אפשרית: אומת הנוכלים | Mission: Impossible – Rogue Nation | סולומון ליין |  |
| 2015 | מקבת' | Macbeth | מקדאף | מועמדות לפרס הקולנוע הבריטי העצמאי לשחקן המשנה הטוב ביותר |
| 2016 |  | Trespass Against Us | גורדון בנט | מועמדות לפרס הקולנוע הבריטי העצמאי לשחקן המשנה הטוב ביותר |
| 2017 |  | Possum | פיתום / בובנאי |  |
| 2018 | משימה בלתי אפשרית: התרסקות | Mission: Impossible 6 | סולומון ליין |  |
| 2019 | המלך | The King | מייקל ויליאמס |  |
| 2020 |  | The Banishing | הארי ריד |  |
| 2021 | האביר הירוק | The Green Knight | המלך ארתור |  |
| 2021 | ספנסר | Spencer | צ'יף דארן |  |
| 2022 |  | The Stranger | הנרי פיטר טיג |  זוכה פרס האקדמיה האוסטרלית לאמנויות הקולנוע והטלוויזיה לשחקן המשנה הטוב ביותר (2023)  מועמדות לפרס האקדמיה האוסטרלית לאמנויות הקולנוע והטלוויזיה הבינלאומי לשחקן המשנה הטוב ביותר (2023) |
| TBA |  | Wizards! |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1994 |  | Minder | דין | בפרק "Bring Me the Head of Arthur Daley" |
| 1994 |  | The Bill | מתיו גרוגן / ראסל היינס / סטיוארט קנדי | סדרת טלוויזיה (3 פרקים) |
| 1995 |  | Signs and Wonders | קרל מיינרד | סרט טלוויזיה |
| 1995 |  | The Vet | ניל פיירברת'ר | בפרק "Home Truths" |
| 1996 |  | A Mug's Game | קון | סדרת טלוויזיה |
| 1998 | קוואנה QC | Kavanagh QC | מארק הולמס | בפרק "Care in the Community" |
| 1999 |  | Jesus | תומאס | סרט טלוויזיה של CBS |
| 1999 |  | Hot House | צ'דר | סרט טלוויזיה מתוך הסדרה "Acts of Passion" |
| 2000 | חדר מיון | Casualty | טים ואנר | בפרק "Starting Over" |
| 2001 |  | The Hunt | קלם מקי | סרט טלוויזיה |
| 2002 | השופט ג'ון דיד | Judge John Deed | ג'רי יואיט | בפרק "Political Expediency" |
| 2003 |  | The Vice | מיילס וילסון | בפרק "Control" |
| 2003 |  | Strange | רובין תומאס | בפרק "Asmoth" |
| 2006 | רציחות המור | See No Evil: The Moors Murders | איאן בריידי | סרט טלוויזיה |
| 2007 | סטריינג' | Wedding Belles | אדריאן קולינס | סרט טלוויזיה |
| 2007 | אפר לאפר | Ashes to Ashes | ארתור לייטון | סדרת טלוויזיה (2 פרקים) |
| 2007 | עיר מקלט | Meadowlands | גורדון אורמונד | סדרת טלוויזיה (3 פרקים) |
| 2009 | טרילוגיית כיפה אדומה | Red Riding Trilogy | פקד בילוש בוב קרייבן | סרט טלוויזיה |
| 2009 | חוק וסדר: UK | Law & Order: UK | רולנד קירק | בפרק "Community Service" |
| 2009 | להעיר את המתים | Waking the Dead | רדובאן סרדיניץ | סדרת טלוויזיה (2 פרקים) |
| 2010 | חמש בנות | Five Daughters | בריאן טובין | מיני-סדרה |
| 2011–2013 | הבורג'ס | The Borgias | מיקלטו קורלה |  |
| 2013 | סאות'קליף | Southcliffe | סטיבן מורטון | מיני-סדרה פרס באפט"א לטלוויזיה לשחקן הטוב ביותר |
| 2014 | פונדק ג'מייקה | Jamaica Inn | ג'וס מרלין | מיני-סדרה |
| 2023 | הזהב (אנ') | The Gold | גורדון פרי | תפקיד ראשי; 6 פרקים |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2014 | פרס באפט"א לטלוויזיה | השחקן הטוב ביותר | סאות'קליף | זכייה |
| 2014 | פרסי הקולנוע הבריטי העצמאי | שחקן המשנה הטוב ביותר | '71 | מועמדות |
| 2015 | פרסי הקולנוע הבריטי העצמאי | שחקן המשנה הטוב ביותר | מקבת' | מועמדות |
| 2016 | פרסי הקולנוע הבריטי העצמאי | שחקן המשנה הטוב ביותר | Trespass Against Us | מועמדות |
הערות שוליים

↑  Mottram, James. "Sean Harris: A rare interview with British acting's secret weapon". Independent. נבדק ב-26 בינואר 2016. {{cite web}}:  (עזרה)
↑  Jones, Laura. "BAFTA thank you to Lowestoft teacher". Lowestoft Journal. נבדק ב-2016-03-06.
↑  "The Borgias Cast". Showtime.
↑  Troika. "Sean Harris". clients.troikatalent.com. אורכב מ-המקור ב-2012-10-28. נבדק ב-2016-01-05.
↑  "Live at the Foundry - Svengali". vimeo.com. נבדק ב-19 באוקטובר 2014. {{cite web}}:  (עזרה)
↑  "BBC Suffok". 20 באפריל 2010. {{cite web}}:  (עזרה)
↑  Robinson, John (2013) "Southcliffe: the most harrowing drama on TV", The Guardian, 26 July 2013. Retrieved 21 August 2013
↑    Anita Singh,Anitasingh, ‏BBC blames mumbling Jamaica Inn cast, The Telegraph, 23 April 2014
↑  "Semainedelacritique Cannes Native Son World Premiere, 2010". נבדק ב-21 בינואר 2014. {{cite web}}:  (עזרה)
↑  Dickson, Evan. "[Interview] Scott Derrickson". Bloody Disgusting, 1 July 2014.
↑  Sandwell, Ian. "Lionsgate Acquires Trespass Against Us". Screen Daily. נבדק ב-19 במאי 2014. {{cite web}}:  (עזרה)
↑  "Mark Ronson - "Stop Me"". dailymotion.com. נבדק ב-19 באוקטובר 2014. {{cite web}}:  (עזרה)
↑  "Battles". נבדק ב-19 באוקטובר 2014. {{cite web}}:  (עזרה)
↑  "Paradise Lost?". אורכב מ-המקור ב-2017-07-16. נבדק ב-2017-06-17.
↑  "Paradise Lost?(Part II)".
| --- | --- |
בקרת זהויות :  NLI: 987007348047005171  BNE: XX4827277  BnF: cb15528233k (data)  GND: 1162863366  ISNI: 0000 0003 5615 4255  LCCN: no2010145034  NKC: xx0209009  NTA: 370393783  SUDOC: 185618561  VIAF: 178276218   WorldCat (עם VIAF): 178276218
תענית דיבור

תענית דיבור היא פרק זמן שאדם גוזר על עצמו שתיקה חלקית, ונמנע מלדבר דברי חולין.
המנהג מקובל במצבים מסוימים במסגרת דתות רבות ברחבי העולם, בהן בודהיזם, הינדואיזם וכן, אם כי במדה שולית - גם בנצרות.
ביהדות יש הנוהגים בתענית דיבור במשך כל חודש אלול. ויש נוהגים לעשות תענית דיבור בימי שני וחמישי בימי השובבי"ם. בתקופת שבתות שבהם קוראים מפרשת שמות עד תצוה בימי החורף - שובבים ת"ת (ראשי תיבות של פרשיות אלו), אבל בעיקרון ניתן לעשות זאת כל ימות השנה.
מפיץ הרעיון בדורות האחרונים היה הרב יצחק אלפייה (1878–1955), שטען שתענית כזו עדיפה מפני שאינה מחלישה את האדם.
הרבי מליובאוויטש התבטא שבחסידות לא 'אוחזים' מגזירת תענית על הציבור ואם בכל אופן גוזרים על תענית, לא חייבים להתענות בצום דווקא ואפשר "להשלים" בתענית דיבור.
באסלאם מופיעה תענית הדיבור בקוראן, סורה 19 סורת מרים "אכלי ושתי ורווי נחת, ואם תראי אדם אמרי: נדרתי תענית לרחמן ולכן לא אדבר היום אל איש" (איה (פסוק) 26).
מהטמה גנדי גזר על עצמו שלא לדבר בימי שני בשבוע.
הערות שוליים

↑  בניהו ברונר, תענית דיבור, באתר כיפה, ‏2004-07-16
↑  מרדכי מנשה לאופר, תענית שעות, באתר www.chabad.org.il, ‏י' בטבת ה'תשע"א (17/12/2010)
↑  מו"ל: Bombay Sarvodaya Mandal, The day of a silence, www.mkgandhi.org
ערך זה הוא קצרמרבנושא יהדות. אתם מוזמנים לתרום לוויקיפדיה ו.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.